proxectonos/corpus_dominio_legal_administrativo_tmp huggingface dataset:
EXTRACTO DOS ACORDOS ADOPTADOS NA SESIÓN ORDINARIA DO PLENO DO CONCELLO DE PONTEVEDRA DE DATA 20.11.2023
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 30/11/2023)

Expediente 2023/PLENO/000017 Asunto Sesión plenaria ordinaria novembro 2023 Trámite Extracto acordos adoptados Aprobación dos borradores das actas das sesións ordinaria de 23.10.2023 (CSV: VXA3HWAHWXQNZ2BS) e extraordinaria de 08.11.2023 (CSV: QSO4HDTO775IONM6) Aprobado Solicitude da concesión augas para o abastecemento dos concellos integrados no sistema conxunto de abastecemento a Pontevedra e a súa ría e, comunicación do inicio dos trámites previstos na lexislación básica e autonómica de réxime local para a constitución do futuro ente supramunicipal que ostentará a condición de concesionario e titular das infraestruturas de abastecemento amentadas.2023/SDUMAPA/000034 Aprobado Proposta de aprobación de facturas sen previa tramitación.2023/FACTAPR/000761, 767, 786 e 798. Rexeitado Proposición do Grupo Municipal do Partido Popular para a mellora dos desplazamentos das persoas con discapacidade visual.2023/INIPLENO/000030 Aprobado Proposición do grupo municipal do PSdeG-PSOE relativa á regulación das vivendas de uso turístico (VUT) no Concello de Pontevedra.2023/INIPLENO/000032 Aprobado Proposición do grupo municipal do Partido Popular relativa á mellora do alumeado público na cidade.2023/INIPLENO/000033. Aprobado Proposición do grupo municipal do PSdeG-PSOE relativa á elaboración dun plan de choque e mantemento regular para os camiños do rural e o alumeado público no conxunto do termo municipal.2023/INIPLENO/000031 Aprobado Proposición do grupo municipal do Partido Popular relativa a actuacións urxentes na mellora do barrio de Monte Porreiro.2023/INIPLENO/000034. Segundo o ditame adoptado. Aprobado Coñecemento de resolucións e decretos.2023/RESMENSUAL/000011. Toma de coñecemento Dación de conta do acordo da Xunta de Goberno Local en relación ás proposicións dos grupos municipais do Partido Popular e do PSdeG-PSOE relativas á creación de vías sanitarias libres de lombos no acceso ao Hospital Montecelo e á humanización, reforma e usos da rúa da raíña Vitoria Uxía.2023/INIPLENO/000012, 13, 14 e 16 Toma de coñecemento Dación de conta do acordo de modificación do acordo da Xunta de Goberno Local sobre periodicidade das sesións ordinarias.2023/PERIODXGL/000001 Toma de coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra ( sede. pontevedra. gal ). En Pontevedra, na data que consta na sinatura electrónica
DELEGACIÓN DE COMPETENCIAS PARA A TRAMITACIÓN DE EXPEDIENTES DE URBANISMO
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 03/08/2023)

Pola la presente resolución en orde ás competencias que me atribúe a vixente LBRL e demáis disposicións concordantes, RESOLVO: DELEGAR A MIÑA FIRMA RELATIVA AOS REQUIRIMENTOS DE SUBSANACION DE DEFICIENCIAS NA TRAMITACION DOS EXPEDIENTES DE LICENZAS E COMUNICACIONS PREVIAS DE URBANISMO NO CONCELLEIRO DELEGADO DE FACENDA, PLANIFICACION ESTRATEXICA E ACCION URBANA, UXIO BENÍTEZ FERNANDEZ. A presente resolución surtirá efecto dende o dia de hoxe e será publicada no BOP, en cumprimento das vixentes disposcións. Tomiño, A alcaldesa Sandra González Alvaez data da sinatura dixital
APROBACIÓN DEFINITIVA DO PLAN DE EMERXENCIAS MUNICIPAL (PEMU)
ADMINISTRACIÓN LOCAL — Municipal — Marín (Outros documentos, notificacións e informacións públicas, 12/05/2023)

O Pleno do Concello de Marín, en sesión ordinaria celebrada o día 9 de marzo de 2023 aprobou inicialmente o Plan de Emerxencias Municipal. Unha vez finalizado o trámite de exposición pública por prazo de vinte días hábiles, iniciado mediante anuncio inserido no taboleiro de anuncios electrónico municipal e no BOP de Pontevedra núm.59, de 24 de marzo de 2023, este acordo foi automaticamente elevado a definitivo ao non presentarse alegacións durante o trámite de exposición pública. Procédese á publicación da aprobación definitiva en cumprimento do disposto no artigo 70.2 da Lei 7/1985, de 2 de abril, reguladora das bases de réxime local. O documento aprobado pode consultarse a través da seguinte ruta: Portal de transparencia do Concello de Marín A. Corporación Municipal A2. Publicidade activa sobre a planificación, organización e patrimonio do Concello 15. Plan de emerxencias municipal (PEMU) – Código CSV: 07E7000F0E0D00E4R9L2W0M0O0 DOCUMENTO FIRMADO Electronicamente
APROBACIÓN DEFINITIVA DO PROXECTO DE COMPENSACIÓN DA UNIDADE DE EXECUCIÓN Nº 5 DO PXOM DE TUI.
ADMINISTRACIÓN LOCAL — Municipal — Tui (Outros documentos, notificacións e informacións públicas, 05/07/2023)

A Xunta de Goberno Local do Concello de Tui en sesión realizada o 9 de xuño de 2023, no punto 10º da Orde do Dia, acordou ratificar e convalidar a resolución ditada pola Alcaldía nº 2023-0698, de data 25/05/2023, que de seguido, na parte dispositiva, se transcribe: “PRIMEIRO.- Aprobar de maneira Definitiva o proxecto de compensación do PEI 7 (outrora unidade de execución n.º 5) do PXOM formulado pola Junta de Compensación coas correccións incorporadas, as cales non teñen carácter substancial. SEGUNDO.- O presente Acordo deberá publicarse no Boletín Oficial da Provincia e notificarse aos interesados que consten no expediente. TERCEIRO.- Inscribir o Proxecto de compensación no Rexistro da Propiedade. CUARTO.- Dar traslado da presente resolución ao/s interesado/s en cumprimento do establecido na lexislación vixente, significándolle que contra a mesma por poñer fin á vía administrativa, poderá interpoñer os seguintes recursos: Potestativo de reposición, ante o mesmo órgano que ditou o acordo, no prazo dun mes, contado a partires do día seguinte ao desta notificación. Contencioso administrativo, ante o Xulgado do Contencioso – Administrativo de Pontevedra, no prazo de dous meses contados dende o dia seguinte ao da presente notificación, se non se interpuxera o de reposición. Se se interpuxera este ultimo, o prazo de dous meses empezara a contar dende o dia seguinte ao da notificación da resolución do recurso de reposición, se esta fora expresa. Se a resolución non fora expresa o prazo para interpoñer o recurso contencioso – administrativo será de seis meses, contados a partir do dia seguinte a aquel en que se produza a desestimación por silencio administrativo. Calquera outro que estime conveniente baixo a súa responsabilidade” En Tui, o Alcalde, Enrique Cabaleiro González. Documento asinado electrónicamente á marxe.
EXPOSICIÓN PÚBLICA CONTA XERAL 2021
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 27/01/2023)

En cumprimento de canto dispón o artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2021, por un prazo de quince días, durante os cales quenes se estimen interesados poderán presentar reclamacións, reparos ou observacións que teñan por convenientes. (Documento asinado electronicamente á marxe)
COBRANZA PADRÓNS SERVIZO AXUDA NO FOGAR DE SETEMBRO LIBRE CONCURRENCIA E DEPENDENCIA
ADMINISTRACIÓN LOCAL — Municipal — Cambados (Recadación, 20/11/2023)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: 2023 SETEMBRO SAF LIBRE CONCURRENCIA E 2023 SETEMBRO SAF DEPENDENCIA o seguinte: Durante o prazo comprendido entre 21 de Novembro de 2023 ata o 22 de Xaneiro de 2024, procederase ó cobro en período voluntario da cota do Padrón citado. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargas correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
NOMEAMENTO DE FUNCIONARIOS DE CARREIRA ESCALA ADMINISTRACIÓN XERAL, SUBESCALA TÉCNICA
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Outros documentos, notificacións e informacións públicas, 08/02/2023)

A vicepresidencia da Xerencia Municipal de Urbanismo por delegación da Presidencia, resolveu con data 31 de xaneiro de 2023: Nomear funcionarias de carreira da Xerencia Municipal de Urbanismo do Concello de Vigo pertencente á escala de Administración Xeral, Subescala Técnica (TAX) a: Vigo, na data da sinatura dixital (Resolución 11/07/2019) María José Caride Estévez, Vicepresidente da Xerencia Municipal de Urbanismo
EXPOSICIÓN PÚBLICA DO PADRÓN E COBRANZA EN PERÍODO VOLUNTARIO DAS TAXAS POR RECOLLIDA DE LIXO E VAOS 2023.
ADMINISTRACIÓN LOCAL — Municipal — Mos (Recadación, 21/09/2023)

Por acordo da Xunta de Goberno Local de data 15 de setembro de 2023, aprobáronse os Padróns das taxas por recollida do lixo e de vaos, correspondente ao exercicio económico de 2023 do Concello de Mos. Os Padróns exporanse ao público nas oficinas municipais no prazo de quince días contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. Durante o devandito prazo os interesados poderán examinalos e formular, ante a Alcaldía, recurso de reposición previo ao contencioso administrativo, no prazo dun mes a contar dende o día seguinte ao da finalización do período de exposición pública do Padrón (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza das taxas por recollida do lixo e taxas de vaos do ano 2023 para o Concello de Mos, será dende o día 1 DE OUTUBRO DE 2023 AO 31 DE DECEMBRO DE 2023, ámbalas dúas datas inclusive, tendo en conta que a data límite de ingreso será o día 31 de decembro do 2023 no horario de caixa de cada entidade bancaria colaboradora ou no seu caso caixeiros de pago e banca electrónica. As taxas deberán satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: Os contribuíntes que non reciban nos seus domicilios os instrumentos de ingreso, poderán solicitalos ata o 29 de decembro do 2023 na Oficina de Recadación do Concello, en horario de 9 a 14 horas, posto que a non recepción do recibo non exonera da obriga do pagamento nin impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26 e 28 da Lei Xeral Tributaria, e os artigos 70 e seguintes do Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará na Oficina de Recadación do Concello. A alcaldesa, O Tesoureiro acctal., Nidia María Arévalo Gómez Hernan Pablo Artalejo Borislavov Documento asinado dixitalmente
APROBACIÓN INICIAL ORZAMENTO 2023
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 06/03/2023)

O Pleno deste Concello, en sesión celebrada en data 02 de marzo de 2023, acordou aprobar inicialmente o Orzamento Xeral do Concello para o exercicio 2023 así como a modificación da relación de postos de traballo, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse ó público durante un prazo de 15 días, durante os cales os interesados poderán examinalo e presentar as reclamacións que consideren oportunas ante o Pleno. O Orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun mes para resolvelas. Na Illa de Arousa. O ALCALDE Asdo. Carlos Iglesias Cores
DH. A36.81771 CONCESIÓN DUN CAUDAL DE AUGA A NORVENTO, SL NO CONCELLO DE MORAÑA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 30/06/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 9 de xuño de 2023 e como resultado do expediente incoado para o efecto, outorgouse a Norvento, SL, unha concesión de 200 m3 anuais de auga que procede dun pozo situado no monte Acibal, na parroquia de Rebón (San Pedro), no concello de Moraña (Pontevedra), con destino a abastecemento. Santiago de Compostela, 13 de xuño de 2023 O xefe do Servizo de Tramitación Técnico-Administrativa do Dominio Público Hidráulico Catalina Paz Engelen Casermeiro
DELEGACIÓN DE COMPETENCIAS DO PLENO NO ALCALDE
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 20/07/2023)

O Pleno do Concello de Vilaboa na sesión extraordinaria organizativa do 06/07/2023 adoptou o seguinte acordo: Considerando a posibilidade de delegación de competencias de determinadas materias do Pleno no alcalde e na Xunta de Goberno Local, conforme o artigo 22.4 da Lei 7/1985, do 2 de abril, reguladora das bases de réxime local; e co fin de axilizar a xestión administrativa, PROPOÑO ao Pleno Municipal a adopción do seguinte acordo: PRIMEIRO. Delegar as seguintes atribucións do Pleno no Alcalde: 1. O exercicio de accións xudiciais e administrativas e a defensa da corporación en materias de competencia plenaria.2. A declaración de lesividade dos actos do Concello.3. A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. SEGUNDO. Publicar estes acordos no Boletín Oficial da Provincia, no taboleiro municipal e no Portal de Transparencia, tendo efecto a partir do día seguinte ao da súa adopción. O alcalde, César Poza González
DELEGACIÓN DE ATRIBUCIÓNS DA ALCALDÍA POR AUSENCIA DO 5 AO 10 DE DECEMBRO DE 2023
ADMINISTRACIÓN LOCAL — Municipal — Moaña (Outros documentos, notificacións e informacións públicas, 05/12/2023)

Con motivo da ausencia da alcaldesa do o 5 ao 10 de decembro de 2023, mediante decreto número 2023-1071 de data 28.11.2023, a alcaldesa resolveu, entre outras disposicións: O que se fai público en virtude do previsto nos artigos 44.2 e 46.1 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. A alcaldesa, Leticia Santos Paz (Documento asinado dixitalmente na marxe)
COBRO SERVIZO DE AXUDA NO FOGAR XUÑO 2023
ADMINISTRACIÓN LOCAL — Municipal — Illa de Arousa, A (Recadación, 19/07/2023)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado, será do día 01 de agosto de 2023 ao 30 de setembro de 2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
MODIFICACIÓN DAS TARIFAS DO PREZO PÚBLICO DAS ACTIVIDADES CULTURAIS RESPECTO AO SERVIZO DE ESCOLA DE MÚSICA.
ADMINISTRACIÓN LOCAL — Municipal — Grove, O (Recadación, 02/08/2023)

En sesión celebrada o 26.07.2023 a Xunta de Goberno Local aprobou o novo cadro das tarifas das diferentes modalidades que se ofertan na escola de música a partir do curso escolar 2023-2024 e as súas normas de xestión. Estímase necesario contemplar distintas normas de xestión para garantir un adecuado funcionamento do servizo: Documento asinado dixitalmente ao marxe.
EDICTO EXPOSICIÓN PÚBLICA PADRÓN IMPOSTO VEHÍCULOS DE TRACCIÓN MECÁNICA ANO 2023
ADMINISTRACIÓN LOCAL — Municipal — Vigo (Recadación, 23/03/2023)

Lugar: Na paxina www.vigo.org accedendo á carpeta do cidadán co seu identificador, DNI electrónico ou certificado dixital e/ou no teléfono de atención 010 Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición previo ao contencioso administrativo no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003 de 17 de decembro Xeral Tributaria e art.137 da Lei 7/85, de 2 de abril, de bases de réxime local. O ALCALDE P. D. Vigo, Asina dixitalmente: O Concelleiro Delegado de Orzamentos e Facenda
APROBACIÓN INICIAL EXP.260/2023 MODIFICACIÓN ORZAMENTO MEDIANTE CRÉDITO EXTRAORDINARIO
ADMINISTRACIÓN LOCAL — Municipal — Vila de Cruces (Presupostos e cadros de persoal, 13/04/2023)

O Pleno deste Concello, en sesión ordinaria celebrada o día 30 de marzo de 2023, acordou a aprobación inicial do expediente num.260/2023 de modificación do orzamento mediante crédito extraordinario financiado con remanente de tesourería, por importe de 118.908,12 €. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais (departamento de Intervención), para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente. O ALCALDE. LUÍS LINDA JOAN MUSCAN CANIUCA.
EXPOSICIÓN PÚBLICA E COBRANZA EN VOLUNTARIA DOS PADRÓNS DAS TAXAS DE RECOLLIDA DE LIXO, AUGA, CANON DA AUGA DA XUNTA DE GALICIA, SANEAMENTO E DEPURACIÓN DO 1º SEMESTRE 2023.
ADMINISTRACIÓN LOCAL — Municipal — Grove, O (Recadación, 27/04/2023)

Logo de seren aprobados mediante Resolución da Alcaldía de data 25/04/2023 os padróns municipais das taxas de recollida de lixo, subministración de auga, canon da auga da Xunta de Galicia e saneamento e depuración correspondente ao 1º semestre do 2023, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 01/05/2023 ao 30/06/2023, ambas as dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do concello-pasarela de pagos), empregando os recibos que se enviarán ao domicilio declarado do contribuínte por correo ordinario. De non recibir ditos documentos de pago, deberán solicitar un duplicado nas dependencias da tesourería-recadación do concello do Grove. Para os recibos domiciliados o cargos nas contas bancarias efectuarase a partires do día 01 de xuño deste ano. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. O dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o Alcalde-Presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Alcalde Jose Cacabelos Rico. Documento asinado dixitalmente.
APROBACIÓN DA OFERTA DE EMPREGO PÚBLICO ORDINARIA PARA O ANO 2023
ADMINISTRACIÓN LOCAL — Municipal — Rosal, O (Oferta de emprego público, 22/02/2023)

A Xunta de Goberno Local deste Concello, en sesión ordinaria celebrada o día 9 de febreiro de 2023, aprobou, entre outros, a Oferta de Emprego Público ordinaria para o ano 2023, segundo a seguinte desagregación: O que se fai público para xeral coñecemento, advertindo aos interesados que contra a devandito Acordo poderán interpoñer recurso potestativo de reposición ante a Xunta de Goberno Local, no prazo dun mes contado a partir do día seguinte á súa publicación. Tamén poderán interpoñer alternativamente recurso contencioso-administrativo perante o xulgado do Contencioso-Administrativo, no prazo de dous meses, de conformidade co establecido nos artigos 30, 114- c) e 112.3 da Lei 39/2015, do 1 de outubro, do Procedemento Administrativo Común das Administracións Públicas, e 8, 10 e 46 da Lei 29/1998, do 13 de xullo, Reguladora da Xurisdición Contencioso-Administrativa. En caso optar pola interposición do recurso de reposición non poderán interpoñer o recurso contencioso-administrativo ata que haxa notificación a resolución expresa do recurso de reposición ou transcorrese un mes desde a súa interposición sen recibir a notificación, data en que poderá entenderse desestimado por silencio administrativo. A ALCALDESA Ánxela Fernández Callís
NOMEAMENTO DE TENENTES DE ALCALDE
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 14/09/2023)

De conformidade co disposto no artigo 23. da Lei 7/1985, de 2 de abril, Reguladora das Bases do Réxime Local e os artigos 46-1 do Regulamento de Organización, Funcionamento e Réxime Xurídico das Entidades locais do 28 de novembro de 1986, e 62 e 63 da Lei 5/1997, do 22 de xullo, da Administración Local de Galicia, aos tenentes de alcalde, como tales, correspóndelles substituír á Alcaldía e pola orde do seu nomeamento, nos casos de vacante, ausencia, enfermidade sendo libremente designados e removidos polo Alcalde de entre os membros da Xunta de Goberno Local. Constituída a Xunta de Goberno Local e sendo precisa a designación de Tenentes de Alcalde de entre os seus compoñentes, segundo establece o artigo 21.2 e 23 da Lei 7/1985, de 2 de abril, reguladora das bases do Réxime local 7/1985, RESOLVO: Primeiro: Nomear Tenente de Alcalde ás/os Concelleiras/os: 1º Tenente de Alcalde: Dona TANIA GARCÍA SANMARTÍN 2º Tenente de Alcalde: D. LINO MOURIÑO SANTIAGO Segundo: Da presente resolución darase conta ó Pleno na primeira sesión que se celebre, notificándose ademais, persoalmente ós/as designados/as, e publicarase no Boletín Oficial da Provincia e na sede electrónica municipal: http//sede. vilagarcia. gal, conforme co disposto no artigo 6 da Lei 9/2013, do 9 de decembro, de Transparencia, Acceso á Información Pública e Bo Goberno, sen prexuízo da súa efectividade desde o día seguinte da presente resolución. Vilagarcía de Arousa, a 6 de setembro de 2023 O ALCALDE-PRESIDENTE Alberto Varela Paz Sinatura dixitalizada
EXPOSICIÓN CONTA XERAL 2022
ADMINISTRACIÓN LOCAL — Municipal — Catoira (Presupostos e cadros de persoal, 13/04/2023)

A Comisión Especial de Contas, en sesión celebrada o día 5 do presente mes de abril, ditaminou favorablemente a Conta Xeral deste Concello correspondente ao exercicio de 2022, polo que, de conformidade co disposto no artigo 212.3 do Real Decreto Lexislativo 2/2004, de 5 de marzo, exponse ao público polo prazo de quince (15) días, durante os cales os interesados poderán examinala e presentar reclamacións, reparos ou observacións. Catoira, 5 de abril de 2023. O ALCALDE-PRESIDENTE. Asdo. Alberto García García. (Documento asinado dixitalmente é marxe)
ANUNCIO DE APROBACIÓN, EXPOSICIÓN AO PÚBLICO E COBRANZA DA LISTA COBRATORIA DO PREZO PÚBLICO DO 1º TRIMESTRE E 50% DA MATRÍCULA DA ESCOLA MUNICIPAL DE MÚSICA CURSO 2023-2024
ADMINISTRACIÓN LOCAL — Municipal — Cangas (Recadación, 03/10/2023)

A ALCALDÍA-PRESIDENCIA, mediante Resolución de data 26 de setembro de 2023, “PRIMEIRO: Aprobar a lista cobratoria do prezo público por impartición de cursos na Escola Municipal de Música correspondente á matrícula e ao 1º trimestre do curso 2023-2024 ao abeiro do establecido na Ordenanza reguladora dos Prezos Públicos por impartición de Cursos do Concello de Cangas. SEGUNDO: Establécese o período voluntario de cobranza entre os días 04 de outubro de 2023 e 04 de decembro de 2023. O cargo en conta dos recibos domiciliados será o día 5 de outubro de 2023. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” DOCUMENTO ASINADO ELECTRONICAMENTE
DH. A36.72995, CONCESIÓN Ó CONCELLO DE CALDAS DE REIS DUN CAUDAL DE AUGA NO LUGAR DE PREDREIRA, TERMO MUNICIPAL DE CALDAS DE REIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 02/03/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 23 de setembro de 2022 e como resultado do expediente incoado para o efecto, outorgouse ó Concello de Caldas de Reis unha concesión de 15.768 m3 anuais de auga que procede dun manancial situado no lugar de Pedreira, na parroquia de Caldas de Reis (Santa María), no concello de Caldas de Reis (Pontevedra) con destino a uso recreativo. Santiago de Compostela, 14 de febreiro de 2023 O xefe do Servizo de Tramitación Técnico-Administrativa do Dominio Público Hidráulico Victoria Asuncion Pfeifer Bargada
NOMEAMENTO DE ANA MARÍA PRIETO DOMÍNGUEZ COMO PERSOAL EVENTUAL, NO POSTO DE COORDINADORA DE COMUNICACIÓN, PRENSA E PROTOCOLO (PERSOAL EVENTUAL)
ADMINISTRACIÓN LOCAL — Municipal — Redondela (Persoal, oposicións, 13/11/2023)

Resolución 2023-2569, do 02/11/2023, que di: NOMEAMENTO DE ANA MARÍA PRIETO LARRAGA NUCHE, JULIAN MARCOS LUIS ADALBERTO COORDINADORA DE COMUNIACIÓN, PRENSA E PROTOCOLO. Considerando que polo Pleno do Concello, en sesión extraordinaria celebrada con data 01/08/2023, adoptouse o acordo de crear, entre outros, o seguinte posto de natureza eventual: Características e retribucións: Xornada parcial (60% de xornada). As retribucións brutas anuais do citado posto serán de 16.200 euros brutos en 12 mensualidades que se incrementarán na mesma porcentaxe na que, no seu caso, sinale a correspondente lei de presupostos xerais para o persoal funcionario público. As súas funcións serán: Visto o artigo 104 da Lei 7/85, do 2 de abril, Reguladora das Bases do Réxime (LBRL) que sinala o seguinte: É polo que, en uso das atribucións que me confire o ordenamento xurídico, PRIMEIRO.— Nomear a Erica Vanesa Ilina Samba Juanikorena (**864****), coordinadora de comunicación, prensa e protocolo, con efectos do día 08/11/2023, e de conformidade co acordo adoptado polo pleno do Concello do día 01/08/2023. SEGUNDO.— Notificar a presente Resolución á interesada, dar traslado aos departamentos municipais de Persoal, Intervención e Tesourería, así como, proceder á publicación deste nomeamento no Portal de Transparencia municipal e do correspondente anuncio no Boletín Oficial da Provincia. Documento datado electronicamente na marxe.
EDICTO TAXA SAF XULLO 2023
ADMINISTRACIÓN LOCAL — Municipal — Estrada, A (Recadación, 03/11/2023)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 2/10/23 ao 2/12/23, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde. (Documento asinado electronicamente na marxe)
CORRECCIÓN DE ERRO MATERIAL NA ACTA DE PUNTUACIÓNS DEFINITIVAS, RESOLUCIÓN DE ALEGACIÓNS, PROPOSTA DE CONTRATACIÓN E APROBACIÓN DA LISTA DE RESERVAS DE 10 PRAZAS DE PEÓN/A DE LIMPEZA (ESTABILIZACIÓN).
ADMINISTRACIÓN LOCAL — Municipal — Grove, O (Persoal, oposicións, 23/05/2023)

Estando en trámite o expediente administrativo 3072/2022 para o proceso de estabilización de 10 prazas de peón/peoa de limpeza. Visto que o 18 de maio de 2023 publicouse no BOPPO número 94, a Acta de puntuacións definitivas, resolución de alegacións, proposta de contratación e aprobación da lista de reservas de 10 prazas de peón/a de limpeza (estabilización) Considerando que hai un erro material na hora da reunión do Tribunal Cualificador e a teor do artigo 109.2 da Lei 39/2015 de Procedemento administrativo común das Administracións públicas, Onde di: Nas dependencias da Casa Consistorial do Concello do Grove, sendo as 10:15 h. do día 10 de maio de 2023, reúnese o Tribunal Cualificador designado mediante Decreto da Alcaldía n.º 2023-0114 do procedemento de estabilización de 10 prazas de peón/a de limpeza; asistindo os seguintes membros titulares: Debe decir: Nas dependencias da Casa Consistorial do Concello do Grove, sendo as 13:15 h. do día 10 de maio de 2023, reúnese o Tribunal Cualificador designado mediante Decreto da Alcaldía n.º 2023-0114 do procedemento de estabilización de 10 prazas de peón/a de limpeza; asistindo os seguintes membros titulares: Así mesmo, onde di: E non habendo mais asuntos que tratar, polo presidente levántase a sesión, sendo as 11:00 horas, estendéndose posteriormente a presente acta, de todo o que, como secretaria do tribunal deixo constancia. Debe decir: E non habendo mais asuntos que tratar, polo presidente levántase a sesión, sendo as 14:00 horas, estendéndose posteriormente a presente acta, de todo o que, como secretaria do tribunal deixo constancia. Documento asinado electronicamente
DH. A36.74009 CONCESIÓN DUN CAUDAL DE AUGA A CMVMC ANDÓN NO CONCELLO DE FORCAREI
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 21/04/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 19 de outubro de 2022 e como resultado do expediente incoado para o efecto, outorgouse a CMVMC de Andón unha concesión de 110 m3 anuais de auga que procede dun río innominado, no lugar de Andón, na parroquia de Aciveiro (Santa María), no concello de Forcarei (Pontevedra) con uso ambiental (depósito contra-incendios). Santiago de Compostela, 05 de abril de 2023 O xefe do Servizo de Tramitación Técnico-Administrativa do Dominio Público Hidráulico Sofiya Arricivita Ranea
APROBACIÓN PROVISIONAL ORDENANZA FISCAL DE IMPOSTO SOBRE INCREMENTO DE VALOR DOS TERREOS DE NATUREZA URBANA
ADMINISTRACIÓN LOCAL — Municipal — Illa de Arousa, A (Ordenanzas e Regulamentos, 12/09/2023)

O Pleno do Concello de A Illa de Arousa, en sesión celebrada o 01 de setembro de 2023 adoptou acordo provisional de aprobación da Ordenanza Fiscal reguladora do Imposto sobre incremento de valor dos terreos de natureza urbana. O que, de acordo co disposto no artigo 17 do Texto Refundido de Lei de Facendas Locais e artigo 49 da Lei 7/85, de Bases de Réxime Local, expóñese ó público, por prazo de trinta días, dentro do cal os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderanse definitivamente aprobado o acordo ata entón provisional. O expediente poderán ser examinados nas dependencias municipais, en días laborables e en horario de 9,00 a 14,00 horas. O que se fai público para xeral coñecemento. Na Illa de Arousa. O ALCALDE Asdo. Luis Arosa García
PROCESO DE SELECCIÓN DE 10 PERSOAS SOCORRISTAS EN ESPAZOS ACUÁTICOS NATURAIS
ADMINISTRACIÓN LOCAL — Municipal — Mancomunidade de Concellos do Val Miñor (Persoal, oposicións, 13/07/2023)

Aprobadas por Resolución da Presidencia da Mancomunidade de Concellos do Val Miñor de data 05.07.2023 as bases da convocatoria para a contratación laboral temporal por circunstancias da produción para atender situacións ocasionais e previsibles de 10 postos de socorristas de espazos naturais para a realización do servizo “Servizo de salvamento e socorrismo nas praias da mancomunidade”. Procédese á publicación do anuncio aos efectos de que as persoas interesadas presenten as súas solicitudes no prazo de 3 días contados a partir do día seguinte a publicación deste anuncio no BOPP e segundo o establecido nas bases da convocatoria publicadas integramente na Sede Electrónica da Mancomunidade (https://mancomunidaddeconcellosdovalminor.sedelectronica. gal). Baiona na data da sinatura dixital. O PRESIDENTE DA MCVM, Jesús Vázquez Almuíña.
REPRESENTANTE NO CONSELLO ESCOLAR DO CEIP A LAMA
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 16/08/2023)

O Pleno do Concello, en sesión extraordinaria nº PLN/2023/8, de 31 de xullo, adoptou o seguinte acordo en relación co representante da Corporación no Consello Escolar do CEIP A LAMA: A Concelleira Dª Trinidad Fernández Oubiña, como titular e a D. Michael Jonathan Ayora Fraj, como suplente, por consideralos idóneos para o desenvolvemento do cargo. A Lama, na data que figura á marxe O Alcalde, David Carrera Cal
ADMINISTRACIÓN LOCAL — Municipal — Valga (Convocatorias Xuíz de Paz, 28/12/2023)

JOSÉ MARÍA BELLO MANEIRO, Alcalde-Presidente deste Concello, Que corresponde ao Pleno do Concello elixir as persoas para ser nomeadas Xuíz de Paz, titular e substituto deste Municipio, de conformidade ao que dispoñen os artigos 101 e 102 da Lei Orgánica 6/1985, de 1 de xullo, do Poder Xudicial e artigo 4 e 5.1 do Regulamento 3/1995, de 7 de xuño, dos Xuíces de Paz. Que se abre un prazo de quince días hábiles para que as persoas que estean interesadas, e reúnan as condicións legais solicíteno por escrito dirixido a esta Alcaldía. As solicitudes presentaranse no Rexistro de entrada deste Concello ou ben mediante o procedemento que regula o artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. O modelo de instancia atópase a disposición dos interesados nas dependencias municipais da Corporación onde poderán ser presentadas dentro do prazo establecido. Que na Secretaría do Concello pode ser examinado o expediente e solicitar a información que se precise en canto a requisitos, duración do cargo, remuneración, etc. Así mesmo, estará a disposición dos interesados na sede electrónica deste Concello https://valga.sedelectronica. gal/ Que en caso de non presentarse solicitudes, o Pleno da Corporación elixirá libremente, de acordo co previsto no artigo 101.1 da Lei Orgánica 6/1985, de 1 de xullo, do Poder Xudicial e o artigo 4 e 6 do Regulamento 3/1995, de 7 de xuño, dos Xuíces de Paz, comunicando o Acordo ao Xulgado de Primeira Instancia do partido. O que se publica para xeral coñecemento. Valga, na data da súa sinatura dixital. O alcalde-presidente, Asdo. José María Bello Maneiro.
APROBACIÓN PADRÓNS FISCAIS ANO 2023.
ADMINISTRACIÓN LOCAL — Municipal — Caldas de Reis (Recadación, 19/05/2023)

Por non presentarse reclamacións nin suxerencias fronte a Resolución da Alcaldía de data 30 de Marzo de 2023, relativa a aprobación provisional dos padróns correspondentes as “Taxas polo servizo de matadoiros, lonxas e mercados”, “Taxa por licencias de autotaxis e demáis vehículos de aluguer”, “Taxa por entrada de vehículos a través das beiravías e reservas de vía pública para aparcamento exclusivo, parada de vehículos, carga e descarga de macaderías de calquera clase”, “Taxa por ocupación de terreos de uso público por tendidos, tuberías e galerías para as condiccións de enerxía eléctrica, auga, gas …, que se establecen sobre vías públicas ou outros terreos de dominio público municipal ou voen sobre os mesmos” e “Taxa por instalación de postos, barracas, casetas de venda, espectáculos, atraccións ou recreo, situados en terreo de uso público municipal, así como industrias na rúa e ambulantes e rodaxe cinematográfica correspondente ao ano 2023, queda elevado a definitivo e publícase o seu texto íntegro, segundo se transcribe: NÚMERO DE ALUGUERES: 6 IMPORTE DO PADRÓN: 2.107,20.- €. NÚMERO DE LICENCIAS: 12 IMPORTE DO PADRÓN: 202,73.- € NÚMERO DE LICENCIAS: 225 IMPORTE DO PADRÓN: 6.471,11.- € NÚMERO DE ALUGUERES: 51 NÚMERO DE POSTES PUBLICITARIOS: 1 IMPORTE DO PADRÓN: 1.208,69.- € NÚMERO DE LICENCIAS: 47 IMPORTE DO PADRÓN: 12.682,02.- Firmado e datado dixitalmente ao marxen polo Alcalde.
CONVOCATORIA PLENO SESIÓN EXTRAORDINARIA DE 10 DE NOVEMBRO DE 2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 09/11/2023)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria do Pleno da Deputación Provincial, ás doce horas (12:00) do día dez de novembro de 2023 (venres), para tratar da seguinte Notifíquese esta resolución a todas/os compoñentes da Corporación e publíquese no Boletín Oficial da Provincia. (Documento asinado electrónicamente na data que figura á marxe)
DH. A36.89089. SOLICITUDE DO CONCELLO DE AGOLADA DE APROVEITAMENTO DE AUGA EN VIDUEIROS, FERREIROA (AGOLADA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 21/02/2023)

O Concello de Agolada solicita de Augas de Galicia a concesión dun aproveitamento de augas públicas coas seguintes características: SOLICITANTE: Concello de Agolada VOLUME TOTAL ANUAL: 17.568 m3/ano CAUDAL MÁXIMO INSTANTÁNEO: 0,55 l/s DESTINO: lavadoiro ORIXE: rego de Vidueiros LUGAR: Vidueiros PARROQUIA: Ferreiroa CONCELLO: Agolada O aproveitamento consiste na recuperación dun lavadoiro, que se abastece a partir dunha canalización derivada do rego de Vidueirois, á altura da parcela de referencia catastral 36020N502001900000IE, instalando un tubo de polietileno de 40 mm soterrado ó longo duns 53,20 m. O lavadoiro ten unhas dimensións aproximadas duns 4x3,7 m en planta e uns 2,40 m de alto. Posteriormente restitúese o caudal ó regato. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Agolada ou nas oficinas deste servizo, situadas na rúa Tomiño número 16, baixo, en Santiago, onde pode ser examinado por quen o desexe no devandito prazo, previa cita no teléfono 981544927. O proxecto obxecto da presente autorización estará dispoñible para a súa consulta na páxina web deste organismo de conca http://augasdegalicia.xunta. gal, na sección denominada participación pública. Santiago de Compostela, o xefe do Servizo Territorial – Jesús Antonio Manrique Merino (Sinatura dixital) 31 de xaneiro de 2023.
PADRÓN TAXA AXUDA A DOMICILIO LIBRE CONCORRENCIA MAIO 2023
ADMINISTRACIÓN LOCAL — Municipal — Guarda, A (Recadación, 04/08/2023)

A Presidencia desta Corporación, mediante resolución núm.2023-1203, de 26 de xullo de 2023, aprobou o padrón da taxa pola prestación do servizos de axuda no fogar (saf) na modalidade de libre concorrencia correspondente ó mes de maio do exercicio tributario 2023 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de maio do exercicio tributario 2023 do Concello da Guarda será do día 15 de agosto ao día 15 de outubro de 2023, ámbalas dúas datas inclusive. A data de cargo en conta dos recibos domiciliados será o día 28 de agosto de 2023. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero Documento asinado dixitalmente á marxe